মার্কোস আওয়াস কোরেয়া (; জন্ম: ১৪ মে ১৯৯৪; মার্কিনিয়োস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফরাসি ক্লাব পারি সাঁ-জেরমাঁ এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০০২–০৩ মৌসুমে, মাত্র ৮ বছর বয়সে, ব্রাজিলীয় ফুটবল ক্লাব করিন্থিয়ান্সের যুব পর্যায়ের হয়ে খেলার মাধ্যমে মার্কিনিয়োস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২ সালে, ব্রাজিলীয় ক্লাব করিন্থিয়ান্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; করিন্থিয়ান্সের হয়ে এক মৌসুমে ৬ ম্যাচে অংশগ্রহণ করার পর ২০১২–১৩ মৌসুমে তিনি ইতালীয় ক্লাব রোমায় যোগদান করেছেন। ২০১৩–১৪ মৌসুমে, তিনি প্রায় ৩১ মিলিয়ন ইউরোর বিনিময়ে রোমা হতে ফরাসি ক্লাব পারি সাঁ-জেরমাঁয় যোগদান করেছেন।  ২০১১ সালে, মার্কিনিয়োস ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৩ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৬৯ ম্যাচে ৪টি গোল করেছেন। তিনি ব্রাজিলের হয়ে এপর্যন্ত ১টি ফিফা বিশ্বকাপ (২০১৮) এবং ৪টি কোপা আমেরিকায় (২০১৫, ২০১৬, ২০১৯ এবং ২০২১) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।  প্রারম্ভিক জীবন মার্কোস আওয়াস কোরেয়া ১৯৯৪ সালের ১৪ই মে তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মার্কিনিয়োস ব্রাজিল অনূর্ধ্ব-১৭, ব্রাজিল অনূর্ধ্ব-২১ এবং ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১১ সালের ১৩ই মার্চ তারিখে তিনি ২০১১ দক্ষিণ আমেরিকান অনূর্ধ্ব-১৭ চ্যাম্পিয়নশিপে ভেনেজুয়েলা অনূর্ধ্ব-১৭ দলের বিরুদ্ধে ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২৬ ম্যাচে অংশগ্রহণ করে ১টি গোল এবং ৩টি শিরোপা জয়লাভ করেছেন। তিনি ২০১৬ সালের ১৭ই আগস্ট তারিখে অনুষ্ঠিত ২০১৬ গ্রীষ্মকালীন অলিম্পিকে হন্ডুরাস অলিম্পিক দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।  ২০১৩ সালের ১৬ই নভেম্বর তারিখে, ১৯ বছর, ৬ মাস ও ২ দিন বয়সে, ডান পায়ে ফুটবল খেলায় পারদর্শী মার্কিনিয়োস হন্ডুরাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭২তম মিনিটে রক্ষণভাগের খেলোয়াড় দাভিদ লুইজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ব্রাজিল ৫–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে মার্কিনিয়োস সর্বমোট ১ ম্যাচে অংশগ্রহণ করেছেন। ২০১৭ সালের ১১ই অক্টোবর তারিখে, প্রীতি ম্যাচে চিলির বিরুদ্ধে অনুষ্ঠিত ম্যাচে তিনি ব্রাজিলের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ব্রাজিল ৩–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছেন। জাতীয় দলের হয়ে অভিষেকের ৪ বছর, ৯ মাস ও ২৬ দিন পর, ব্রাজিলের জার্সি গায়ে প্রথম গোলটি করেছেন; ২০১৮ সালের ১১ই সেপ্টেম্বর তারিখে, এল সালভাদোরের বিরুদ্ধে ম্যাচের ৯০তম মিনিটে নেইমারের কর্নার কিক হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০১৩  ১  ০ ২০১৪  ৩  ০ ২০১৫  ৫  ০ ২০১৬  ৮  ০ ২০১৭  ৭  ০ ২০১৮  ৯  ১ ২০১৯  ১৪  ০ ২০২০  ৪  ১ ২০২১  ১৩  ২ ২০২২  ৫  ০ সর্বমোট  ৬৯  ৪  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ১১ সেপ্টেম্বর ২০১৮  ফেডএক্সফিল্ড, ল্যান্ডোভার, মার্কিন যুক্তরাষ্ট্র    ৫–০  ৫–০  প্রীতি ম্যাচ  ২  ৯ অক্টোবর ২০২০  অ্যারেনা করিন্থিয়ান্স, সাও পাওলো, ব্রাজিল    ১–০  ৫–০  ২০২২ ফিফা বিশ্বকাপ বাছাইপর্ব  ৩  ১৩ জুন ২০২১  এস্তাদিও ন্যাশিওন্যাল মানে গ্যারিঞ্চা, ব্রাজিলিয়া, ব্রাজিল    ১–০  ৩–০  ২০২১ কোপা আমেরিকা  ৪  ৭ অক্টোবর ২০২১  কারাকাস অলিম্পিক স্টেডিয়াম, কারাকাস, ভেনেজুয়েলা    ১–১  ৩–১  ২০২২ ফিফা বিশ্বকাপ বাছাইপর্ব   তথ্যসূত্র  বহিঃসংযোগ                     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সাও পাওলোর ক্রীড়াব্যক্তি বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:ফ্রান্সে ব্রাজিলীয় প্রবাসী বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:অলিম্পিক স্বর্ণপদক বিজয়ী ব্রাজিলীয় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:সাও পাওলোর ফুটবলার বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ব্রাজিলীয় পুরুষ ফুটবলার